[{"text_idx": "#000002", "text": "Homeblog-cyCwrdd a\u0302 Chloe Wilson \u2013..."}, {"text_idx": "#000004", "text": "Gyntaf oll Chloe, sonia ychydig am dy fagrwaeth yma yng Nghymru"}, {"text_idx": "#000005", "text": "Wel ges if y magu yn y Porth yn y Rhondda. O\u2019n i\u2019n mwynhau\ncanu ac Eisteddfota pan o\u2019n i\u2019n fach, nes i ddechrau llefaru yn 4 oed ac wedyn\ncanu\u2019n unigol, deuwdau ac wedyn canu mewn corau. O\u2019n i\u2019n aelod o Gor Ysgol y\nCymer ag o\u2019n ni\u2019n perfformio yn Eisteddfod Rhyngwladol Llangollen. O\u2019n i\u2019n\ngwybod mai ar lwyfan o\u2019n i eisiau bod!"}, {"text_idx": "#000006", "text": "Sut wnes di lanio yn America?"}, {"text_idx": "#000007", "text": "Un o\u2019n athrawon i wnaeth son am yr American Academy yn Efrog Newydd, mae\u2019n enwog ac rydw i wedi bod yn obsessed gyda Broadway a Musical Theatre ers pan o\u2019n i\u2019n fach felly wnes i benderfynnu mynd am glyweliad yn Llundain. Ges i fy nerbyn ac o\u2019n i mor gyffrous! Ond doedd e ddim yn hawdd, o\u2019n i heb sylweddoli pa mor ddrud oedd ffioedd dysgu yn America, \u00a340,000 am y cwrs a\u2019r llety ar ben hynny."}, {"text_idx": "#000009", "text": "O\u2019n i\u2019n lwcus bod fy Nain wedi penderfynnu cefnogi ac fe es i ati i wneud cyngherddau a digwyddadau codi arian. Wnes i benderfynnu ysgrifennu at bob person enwog o\u2019n i\u2019n gwybod am o Gymru a gofyn a fydden nhw\u2019n hapus i noddi fi! Yn ffodus, ges i ateb nol gan Michael Sheen ac fe gytunodd e i gyfrannu, ni\u2019n ffrindiau erbyn hyn sy\u2019n cwl!"}, {"text_idx": "#000010", "text": "Sut deimlad oedd hi pan gyrhaeddaist ti yn Efrog Newydd?"}, {"text_idx": "#000011", "text": "Wnes i gyraedd yn 2016 ac roedd hi\u2019n sioc i fynd o Ysgol y Cymer\ni Efrog Newydd! O\u2019n i\u2019n caru fe yn syth! O\u2019n i ddim yn nabod neb arall yma, ond\nmae\u2019n ysgol rhyngwladol ac roedd hi\u2019n hawdd gwneud ffrindiau. Roedd popeth mor\nfawr ac mor brysur, roedd y campws drws nesaf i adeilad yr Empire State oedd"}, {"text_idx": "#000015", "text": "Wnes i raddio yn 2018 ac rydw i wedi bod yn lwcus i wneud llawer o wahanol bethau, ac yn parhau i fynd i glyweliadau a gwersi canu yn gyson. Yn 2020 wnes i chwarae un o\u2019r prif rannau mewn sioe gerdd o\u2019r enw The Blaze, hwn oedd y New York Premiere felly roedd hi\u2019n cwl iawn i fod yn rhan o hwn. Dwi wedi gwneud ffilmiau myfyrwyr a hefyd wedi gwneud hysbysebion colur a gwallt. Rydw i hefyd wedi bod yn gwneud sioeau Shakespeare ac mae fi a fy ffrindiau wedi sefydlu cwmni theatr, ryden ni\u2019n perfformio mewn bariau ac ati."}, {"text_idx": "#000018", "text": "Sonia am y sefyllfa yn Efrog Newydd ar hyn o bryd"}, {"text_idx": "#000020", "text": "Pan ti yn Efrog Newydd, rwyt ti\u2019n rhan o\u2019r gymdeithas Gymraeg yno, sonia am hyn"}, {"text_idx": "#000021", "text": "Ydw, rydw i wedi ymuno a\u0302 New York Welsh yn ddiweddar ac rydw i hefyd yn perfformio ac yn darllen i\u2019r criw. Mae na tua 400 o aelodau; actorion, newyddiaduwryr, cerddorion, pob math o bobl o Gymru a hefyd nifer sy\u2019n teimlo cysylltiad gyda\u2019r Cymry am wahanol resymau. Mae fel teulu, ac ryden ni\u2019n cefnogi ein gilydd. Mae mynd i\u2019r cyfarfodydd yn gwneud inni deimlo fel bod ni nol gartref. Ni\u2019n cwrdd yn nhafarn y Liberty, mae\u2019r perchennog yn dod o Gymru! Mae wedi trasnewid y gofod lawr stair i fod yn hwb i\u2019r Cymry, mae\u2019n cwl! Mae\u2019r trefnwyr yn wych ac ryden ni wedi cael cyflwyniadau gan Mathew Rhys, Erin Richards, Michael Sheen a llawer mwy. Dwi\u2019n edrych mlaen i ddal lan gyda\u2019r \u2018Welshies\u2019 pan mae hyn drosodd."}, {"text_idx": "#000022", "text": "Wyt ti\u2019n bwriadu aros yn America?"}, {"text_idx": "#000023", "text": "Dwi\u2019n methu Cymru, yn methu fy nheulu a ffrindiau a byddai\u2019n trio mynd gartref unwaith neu ddwy bob blwyddyn os dwi\u2019n gallu. O\u2019n i fod i fynd gartref yn yr haf ar gyfer priodas ffrind, ond mae hynny\u2019n ansicir nawr fel popeth. Dwi moyn aros yma yn Efrog Newydd am sbel, dwi ddim yn teimlo fel bod fi wedi cael y profad llawn eto. Dwi\u2019n caru\u2019r \u2018work ethic\u2019 a\u2019r cyffro felly os allai gael y visa byddai\u2019n aros yma am y tro."}, {"text_idx": "#000024", "text": "Broadway. Dwi moyn neud y sioeau mawr. Dwi\u2019n caru\u2019r buzz\nsydd yna wrth berfformio i gynulleidfa fyw."}, {"text_idx": "#000027", "text": "Diolch yn fawr i Chloe am y sgwrs ac edrychwn ymlaen i\nddilyn dy hanes a dy anturiaethau yn Efrog Newydd. Ewch draw i\u2019n sianeli\nCyfryngau Cymdeithasol i weld neges fideo a mwynhau can gan Chloe."}]